**La poarta vieţii mele**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A mai bătut un anotimp

La poarta vieții mele...

Cad clipele, în boabe seci,

Picioarele-mi aproape reci,

Aleargă după ele.

A mai bătut un anotimp

La poarta vieții mele...

Pe ramul slut a mai rămas,

Câteva frunze de pripas

Și câteva surcele.

A mai bătut un anotimp

La poarta vieții mele...

Se luptă limbile de ceas,

Ca să parcurgă ce-a rămas,

Din clipele rebele.

A mai bătut un anotimp

La poarta vieții mele...

Apuc țărâna-n pumnul meu

Și mă gândesc la Dumnezeu,

La zborul către stele.

A mai bătut un anotimp

La poarta vieții mele...

Cu nostalgia-n buzunar,

Pășesc ușor înspre hotar,

Pe nouri de dantele.

Și bat și intră nepoftiți,

Alți ani ce rându-așteaptă...

Eu ca un prunc, privesc uimit,

Dar simt că duhu-i pregătit

Ca să mai urce-o treaptă.

Și ca un abur, mă înalț

Spre Soarele răsare...

Cu voioșie-n al meu glas

Rostesc: De Tine nu mă las,

Căci Tu-mi dai vindecare!

Și-apoi, gândind la infinit,

Îmi spun: ce este omul?

Mereu m-ai binecuvântat,

Cu rod din rodul Tau bogat!

Slăvit să fie Domnul!

15/11/13, Barcelona-Lucica Boltasu